《再次韵审知索彦博送行之交》
宋代·赵蕃

江清可钓思持竹，地广可耕思种粟。
胡为作计久低回，而乃觅官亲贱辱。
南州徐孺晚与游，江东文度昔所熟。
堂堂荆州止获一人半，我邦有此二士差亦足。
五君流咏转竹林，兰亭何意慕金谷。
徐诗到眼以数过，王笔入手曾未读。
但能赠我以规不以颂，不用崇酒仍载肉。
嗟哉他人岂无言，交友不高徒碌碌。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。